open-index/open-wikipedia-markdown huggingface dataset:
किम जोंग-इल

right|thumb|300px|उत्तर कोरिया के तानाशाह नेता किम जोंग-इल
**किम जोंग-इल** (16 फ़रवरी 1941 – 17 दिसम्बर 2011) उत्तरी कोरिया के सर्वप्रमुख नेता थे।

## इन्हें भी देखें
* किम जोंग उन

## बाहरी कड़ियाँ
* किम जोंग इल : तानाशाही युग का अवसान (दैनिक जागरण)
* किम जोंग इल: एकाकी और रहस्यमयी व्यक्तित्व
* तानाशाह नेता किम जोंग इल का निधन 
* उत्तर कोरिया में पट-परिवर्तन  – डॉ॰ वेदप्रताप वैदिक
* किम जोंग इल के बाद उ.कोरिया (देशबंधु)

श्रेणी:साम्यवादी शासक
श्रेणी:उत्तर कोरिया के राजनेता
श्रेणी:उत्तर कोरिया
इष्टि

**इष्टि** वैदिक काल का विशेष प्रकार का यज्ञ। यज्ञ वैदिक आर्यो के दैनिक तथा वार्षिक जीवन में प्रधान स्थान रखता है। 

'इष्टि' 'यज्‌' धातु से 'क्तिन्‌' प्रत्यय करने पर निष्पन्न होता है। फलत: इसका अर्थ 'यज्ञ' है। ऐतरेय ब्राह्मण में इष्टि पाँच भागों में विभक्त है--अग्निहोत्र, दर्शपूर्णमास, चातुर्मास्य, पशु तथा सोम। परंतु स्मृति और कल्पसूत्रों में स्मार्त तथा श्रौत कर्मो की सम्मिलित संख्या 21 मानी गई है जिनमें पाकयज्ञ, हविर्यज्ञ तथा सोमयज्ञ प्रत्येक सात प्रकार के माने जाते हैं। प्रत्येक अमावास्या तथा पूर्णिमा के अनंतर होने वाली प्रतिपदा के याग सामान्य रूप से 'इष्टि' कहलाते हैं जिनमें पहला 'दर्श' तथा दूसरा 'पौर्णमास' कहलाता है।

श्रेणी:हिन्दू संस्कृति
श्रेणी:वैदिक काल
अविआंका

**अविआंका** (Avianca S.A.) सन् १९१९ से ही कोलंबिया की राष्ट्रीय विमानसेवा है। यह शब्द (Avianca S.A.) (स्पेनी भाषा में 'Aerovías Nacionales de Colombia S.A., currently Aerovías del Continente Americano S.A.' का लघुरूप है। इसका मुख्यालय बोगोटा में है।

## बेड़े
29 मई, 2011 को कोलंबिया एयरलाइन विमान निम्नलिखित है:

श्रेणी:कोलंबिया
श्रेणी:1919 में स्थापित विमान सेवाएँ
श्रेणी:विश्व की विमान सेवाएँ
खण्डशः रैखिक फलन

right|thumb|एक खण्डशः रैखिक फलन का ग्राफ
right|thumb|एक फलन (नीले रंग में) और उसका खण्डशः रैखिक सन्नीकटीकरण (piecewise linear approximation to it)
right|thumbnail|दो बीमीय अवकाश में खण्डशः रैखिक फलन (ऊपर) तथा उत्तल पॉलीटोप्स जिनपर यह रैखिक है (नीचे)

गणित में **खण्डशः रैखिक फलन** (piecewise linear function) वह फलन है जो कई खण्डों में परिभाषित हो और जिसका प्रत्येक खण्ड एक रैखिक फलन हो।

## उदाहरण
निम्नलिखित रूप से परिभाषित फलन एक 'खण्डशः रैखिक फलन' है-
:f(x) = \begin{cases}
-x-3 & \text{if }x \leq -3 \\
x+3 & \text{if }-3 
यह फलन चार खण्डों में है और इसका प्रत्येक खण्ड सरल रेखा है। इस फलन का ग्राफ दायीं तरफ दिखाया गया है। 

## सामान्य रूप
माना x_1 — जहाँ फलन एक अलग प्रवणता को प्राप्त होता है।

सभी तरह के खण्डशः परिभाषित फलनों की भांति खंडशः रैखिक फलन भी हर खण्ड के लिये अलग समीकरण से परिभाषित किया जाता है। ये खण्ड हैं - (-\infty; x_1), (x_1; x_2); \ldots (x_n;+\infty) एक फलन के रूप में इसे निम्नवत परिभाषित करेंगे-


f(x)=
\begin{cases}
  k_0 x+b_0,\quad x

उपरोक्त खण्डशः रैखिक फलन निम्नलिखित स्थिति में सतत (continuous) होगा-
: a_ix_i+b_i=a_{i+1}x_i+b_{i+1}=f(x_i) при i=1,2,\ldots,n,
'सतत खण्डशः रैखिक फलन' को 'रैखिक स्प्लाइन' भी कहते हैं।

## वैकल्पिक निरूपण
यह सिद्ध कर सकते हैं कि किसी भी सतत खण्डशः रैखिक फलन को निम्न प्रकार से प्रकट कर सकते हैं-
: f(x)=a x+ b + c_1|x-x_1| + c_2|x-x_2| + \ldots +c_n|x-x_n|.
उपरोक्त गुणाकों में से केवल *b* को छोड़कर बाकी सभी को विभिन्न खण्डों की रेखाओं के प्रवणताओं के रूप में निम्न प्रकार से व्यक्त कर सकते है:
: c_i=\frac{k_i-k_{i-1}}{2}, जहाँ i=1,2,\ldots,n
: a=\frac{k_0+k_n}{2}

## गुण
किसी भी सतत फलन (continuous function) को खण्डशः रैखिक फलन द्वारा निरूपित किया जा सकता है। सन्निकटन में जितनी शुद्धता की आवश्यकता होगी, इस फलन के खण्ड उतने ही छोटे किये जा सकते हैं।

## इन्हें भी देखें
* स्प्लाइन
* रैखिक अन्तर्वेशन (Linear interpolation)
* स्प्लाइन अन्तर्वेशन (Spline interpolation)

श्रेणी:वास्तविक फलन
श्रेणी:फलन के प्रकार
भारत भूषण (हिन्दी कवि)

**भारत भूषण** (८ जुलाई १९२९ - १७ दिसम्बर २०११) हिन्दी के कवि एवं सुकुमार गीतकार थे।

## जीवन परिचय
भारत भूषण का जन्म उत्तरप्रदेश के मेरठ में हुआ था। इन्होंने हिन्दी में स्नातकोत्तर शिक्षा अर्जित की और प्राध्यापन को जीविकावृत्ति के रूप में अपनाया। एक शिक्षक के तौर पर करियर की शुरुआत करने वाले भारत भूषण बाद में काव्य की दुनिया में आए और छा गए। उनकी सैकडों कविताओं व गीतों में सबसे चर्चित 'राम की जलसमाधि' रही। उन्होंने तीन काव्य संग्रह लिखे। पहला सागर के सीप वर्ष 1958 में, दूसरा ये असंगति वर्ष 1993 में और तीसरा मेरे चुनिंदा गीत वर्ष 2008 में प्रकाशित हुआ। वर्ष 1946 से मंच से जुडने वाले भारत भूषण मृत्यु से कुछ महीनों पूर्व तक मंच से गीतों की रसधार बहाते रहे। उन्होंने महादेवी वर्मा, रामधारी सिंह 'दिनकर' जैसे कवि-साहित्यकारों के साथ भी मंच साझा किया। दिल्ली में 27 फ़रवरी 2011 को आयोजित कवि सम्मेलन में उन्होंने अंतिम बार भाग लिया था।

## प्रमुख कृतियाँ
इनका गीत संग्रह 'सागर के सीप' है। इसके अतिरिक्त तमाम कविताएं पत्र-पत्रिकाओं में प्रकाशित होती रहती हैं। 'राम की जल समाधि' इनकी बहुचर्चित कविता है।

## इन्हें भी देखें
* सुकुमार गीतकार भारत भूषण के निधन पर शोक सभा 

श्रेणी:हिन्दी कवि
प्रथम क्रूसयुद्ध

300px|thumb|right|प्रथम क्रूसयुद्ध की सफलता : येरूसलम पर कब्जा
**प्रथम क्रूसयुद्ध** (First Crusade (1096–1099)) पश्चिमी इसाई मतावलम्बियों द्वारा की गयी सैनिक कार्यवाही थी जो मुसलमानों द्वारा जीते गये पवित्र स्थानों को पुनः प्राप्त करने के उद्देश्य से की गयी थी। इसका आरम्भ 27 नवम्बर 1095 हुआ था।

## परिचय
इस युद्ध में दो प्रकार के क्रूशधरों ने भाग लिया। एक तो फ्रांस, जर्मनी और इटली के जनसाधारण, जो लाखों की संख्या में पोप और संन्यासी पीतर की प्रेरणा से (बहुतेरे) अपने बाल बच्चों के साथ गाड़ियों पर समान लादकर पीतर और अन्य श्रद्धोन्मत्त नेताओं के पीछे पवित्र भूमि की ओर मार्च, 1096 में थलमार्ग से चल दिए। बहुतेरे इनमें उद्दंड थे और विधर्मियों के प्रति तो सभी द्वेषरत थे। उनके पास भोजन सामग्री और परिवहन साधन का अभाव होने के कारण वे मार्ग में लूट खसोट और यहूदियों की हत्या करते गए जिसके फलस्वरूप बहुतेरे मारे भी गए। इनको यह प्रवृत्ति देखकर पूर्वी सम्राट् ने इनके कोंस्तांतीन नगर पहुँचने पर दूसरे दल की प्रतीक्षा किए बिना बास्फोरस के पार उतार दिया। वहाँ से बढ़कर जब वे तुर्को द्वारा शासित क्षेत्र में घुसे तो, मारे गए।

दूसरा दल पश्चिमी यूरोप के कई सुयोग्य सामंतों की सेनाओं का था जो अलग-अलग मार्गो से कोंस्तांतीन पहुँचे। इनके नाम इस प्रकार हैं:-

# लरेन का ड्यूक गाडफ्रे और उसका भाई बाल्डविन; 
# दक्षिण फ्रांस स्थित तूलू का ड्यूक रेमों; 
# सिसिली के विजेता नार्मनों का नेता बोहेमों (जो पूर्वी सम्राट् का स्थान लेने का इच्छुक भी था)।

पूर्वी सम्राट् ने इन सेनाओं को मार्गपरिवहन इत्यादि की सुविधाएँ और स्वयं सैनिक सहायता देने के बदले इनसे यह प्रतिज्ञा कराई कि साम्राज्य के भूतपूर्व प्रदेश, जो तुर्को ने हथिया लिए थे, फिर जीते जाने पर सम्राट् को दे दिए जाएँगे। यद्यपि इस प्रतिज्ञा का पूरा पालन नहीं हुआ और सम्राट् की सहायता यथेष्ट नहीं प्राप्त हुई, फिर भी क्रूशधर सेनाओं को इस युद्ध में पर्याप्त सफलता मिली।

(कोंस्तांतीन से आगे इन सेनाओं का मार्ग मानचित्र में अंकित है।) सर्वप्रथम उनका सामना होते ही तुर्को ने निकाया नगर और उससे संबंधित प्रदेश सम्राट् को दे दिए। फिर सेना ने दोरीलियम स्थान पर तुर्को को पराजित किया ओर वहाँ से अंतिओक में पहुँचकर आठ महीने के घेरे के बाद उसे जीत लिया। इससे पहले ही बाल्डविन ने अपनी सेना अलग कर के पूर्व की ओर अर्मीनिया के अंतर्गत एदेसा प्रदेश पर अपना अधिकार कर लिया।

अंतिओक से नवबंर, 1098 में चलकर सेनाएँ मार्ग में स्थित त्रिपोलिस, तीर, तथा सिज़रिया के शासकों से दंड लेते हुए जून, 1099 में जेरूसलम पहुँची और पाँच सप्ताह के घेरे के बाद जुलाई, 1099 में उसपर अधिकार कर लिया। उन्होंने नगर के मुसलमान और यहूदी निवासियों की (उनकी स्त्रियों और बच्चों के साथ) निर्मम हत्या कर दी।

इस विजय के बाद क्रूशधरों ने जीते हुए प्रदेशों में अपने चार राज्य स्थापित किए (जो नीचे के मानचित्र में दिखाए गए हैं)। पूर्वी रोमन सम्राट् इससे अप्रसन्न हुआ पर इन राज्यों को वेनिस, जेनोआ इत्यादि समकालीन महान शक्तियों की नौसेना की सहायता प्राप्त थी जिनका वाणिज्य इन राज्यों के सहारे एशिया में फैलता था। इसके अतिरिक्त धर्मसैनिकों के दो दल, जो मठरक्षक (नाइट्स टेंप्लर्स) और स्वास्थ्यरक्षक (नाइट्स हास्पिटलर्स) के नाम से प्रसिद्ध हैं, इनके सहायक थे। पादरियों और भिक्षुओं के समान ये धर्मसैनिक पोप से दीक्षा पाते थे और आजीवन ब्राहृचर्य रखने तथा धर्म, असहाय स्त्रियों और बच्चों की रक्षा करने की शपथ लेते थे।

## बाहरी कड़ियाँ

श्रेणी:युद्ध
श्रेणी:क्रूसेड
पी॰ के॰ अयंगार

**पद्मनाभन कृष्णगोपाल अयंगार** (29 जून 1931 – 21 दिसम्बर 2011) भारत के गणमान्य परमाणु वैज्ञानिक थे। वे भारत के प्रथम परमाणु बम परीक्षण के सूत्रधार थे। वे भाभा परमाणु अनुसंधान केन्द्र (BARC) के निदेशक और उसके बाद परमाणु ऊर्जा आयोग के अध्यक्ष रहे। वे भारत-अमेरिका असैनिक नाभिकीय सहयोग के विरुद्ध बोलने वालों में अग्रणी थे। उनका मत था कि यह समझौता अमेरिका का अधिक हित साधता है।

## बाहरी कड़ियाँ
* P.K. Iyengar's Website
* Biography of P. K. Iyengar

श्रेणी:1931 में जन्मे लोग
श्रेणी:२०११ में निधन
श्रेणी:परमाणु वैज्ञानिक
श्रेणी:भारतीय वैज्ञानिक
कोयला नगर

**कोयला नगर**

कोयला नगर कोल इण्डिया लिमिटेड की एक अनुषांगिक कम्प्नी भारत कोकिंग कोल लिमीटेड (बी सी सी एल) का मुख्यालय है।
कोयला नगर मे बी सी सी एल की मुख्य कार्यालय के साथ एक बहुत बडी क्लोनी है, जहा कर्मचारी रहते है।
बी सी सी एल ने लगभग हर सुविधा उपलब्ध कराई है, मसलन खेलने के लिये ईण्डोर और आउटडोर स्टेडियम, तरणताल, डी ए वी विध्यालय, कई सरकारी
बैंक, पोस्ट आफिस, शापिंग सेन्टर, समुदायिक भवन आदि। यहा धनबाद जिले का दुरदर्शन केन्द्र है, जिसका उदघाटन तत्कालिन प्रधानमंत्री 
स्व इन्दिरा गांधी जी के हाथो 1984 ने हुआ था।

श्रेणी:संस्थान
भारत कोकिंग कोल लिमीटेड

**भारत कोकिंग कोल लिमीटेड**

 कोल इण्डिया की एक अनुषांगिक कम्प्नी भारत कोकिंग कोल लिमीटेड (बी सी सी एल), जिसका मुख्यालय कोयला नगर धनबाद में हैं।

[[श्रेणी:भारत]
टेक्निऑन

अंगूठाकार|488x488पिक्सेल
**टेक्निऑन - इजरायल प्रौद्योगिकी संस्थान** (हिब्रू: הטכניון - מכון לישראל טכנולוגי) इसराइल के हाइफ़ा में स्थित एक सार्वजनिक अनुसंधान विश्वविद्यालय है। इसकी स्थापना मूलतः 1912 ई में की गयी थी जब इसराइल उस्मानी साम्राज्य के आधीन था। टेक्निऑन, इजराइल का सबसे पुराना विश्वविद्यालय है। 
 
यह विश्वविद्यालय विज्ञान और इंजिनियरी के क्षेत्र में वास्तुशिल्प, आयुर्विज्ञान, औद्योगिक प्रबन्धन, और शिक्षाशास्त्र  आदि में डिग्री प्रदान करता है। इस विश्वविद्यालय में १९ शैक्षणिक विभाग, ६० शोध केन्द्र, और १२ सम्बद्ध शैक्षिक अस्पताल हैं।  अपनी स्थापना से लेकर अब तक इस संस्थान ने १ लाख से अधिक डिग्रियाँ प्रदान की हैं। 

टेक्निऑन के ५६५ शैक्षणिक सदस्यों में ३ नोबेल पुरस्कार विजेता भी हैं जिन्हें रसायन विज्ञान में नोबेल पुरस्कार दिया गया है। इसके वर्तमान अध्यक्ष यूरी सिवन हैं। 

## सन्दर्भ

## इन्हें भी देखें
*रामानुजन मशीन, जिसे इसी संस्थान के छात्रों और शैक्षणिक सदस्य ने विकसित किया है।

## बाहरी कड़ियाँ

* टेक्निऑन का जालघर

श्रेणी:इज़राइल
विजमान विज्ञान संस्थान

thumb|200px
**विजमान विज्ञान संस्थान** (हिब्रू: מכון ויצמן למדע Machon Weizmann LeMada), इजराइल के रेहोवोत (Rehovot) नगर में स्थित विश्वविद्यालय एवं शोध संस्थान है। यह संस्थान इजराइल के अन्य संस्थानों से इस मामले में भिन्न है कि यहाँ केवल विज्ञान की स्नातक एवं परास्नातक स्तर की शिक्षा दी जाती है। यह विश्व के अग्रणी शोध केन्द्रों में से एक है जहाँ २५०० वैज्ञानिक, पोस्टडॉक्टोरल फेलो, पीएचडी एवं एम्एससी छात्र एवं अन्य कर्मचारी हैं।
सन् २०११ में न्यू साइंटिस्ट नामक पत्रिका ने इस संस्थान को विश्व के गैर-अमेरिकी संस्थानों में सर्वश्रेष्ठ काम करने लायक संस्था बताया है।

## बाहरी कड़ियाँ

* '''विजमान विज्ञान संस्थान''' का जालघर

श्रेणी:इज़राइल
स्तंभन दोष

**स्तंभन दोष** या **नपुंसकता** या **नुफ्ते** या **नुत्फ़े** () एक प्रकार का यौन अपविकास है। यह संभोग के दौरान शिश्न के उत्तेजित न होने या उसे बनाए न रख सकने के कारण पैदा हुई यौन निष्क्रियता की स्थिति है। इसके मुख्य जैविक कारणों में हृदय और तंत्रिकातंत्र संबंधी बिमारियाँ, मधुमेह, संवेदनामंदक पदार्थों के दुष्प्रभाव आदि शामिल हैं। मानसिक नपुंसकता शारीरिक कमियों की वजह से नहीं बल्कि मानसिक विचारों और अनुभवों के कारण पैदा होती है।
## लक्षण
स्तंभन दोष के लक्षण को कई प्रकार से परखा जा सकता है : 
* कुछ अवसरों पर पूर्ण स्तंभन का प्राप्त होना, जैसे सोने के समय (जब व्यक्ति की मानसिक या मनोवैज्ञानिक समस्याएँ अपेक्षाकृत अनुपस्थित होती हैं), दर्शाता है कि व्यक्ति की शारीरिक संरचनाएँ सुचारु रूप से कार्य कर रही हैं। यह संकेत है कि समस्या शारीरिक से अधिक मानसिक है। 
* व्यक्ति में बहुमूत्र की शिकायत भी एक कारक है जो स्तंभन में बाधा उत्पन्न करती है। मधुमेह के कारण बहुमूत्र व्यक्ति में तंत्रिकाविकृति उत्पन्न कर सकती है। 

thumb|right|200px|ऑटोमन की मिनिएचर चित्रकारी। एक अप्रसन्न विवाहिता काज़ी से अपने पति की नपुंसकता की शिकायत करती हुई।

## इन्हें भी देखें
* स्तंभन
* स्तंभन दोष के कारण, लक्षण और इलाज
## सन्दर्भ

## बाहरी कड़ियाँ
स्तंभन दोष का उपचार

श्रेणी:यौन रोग
श्रेणी:मानसिक रोग
श्रेणी:स्वास्थ्य समस्याएँ
अधिकारी

अधिकारी किसी कर्यालय में कार्यभार सम्भालने वाला/वाली अफ़सर होते हैं।

श्रेणी:प्रशासन
भगवद मुदित

**भगवत मुदित** का समय संवत् 1630 तथा सं. 1720 वि. के मध्य में था। यह आगरा में शुजाअ के दीवान थे और वहाँ से विरक्त होकर वृंदावन में आ बसे थे। इन्हें हित संप्रदाय के भक्तों का भी सत्संग प्राप्त था और इन्होंने इस संप्रदाय के 35 भक्तों का चरित्र **रसिक अनन्यमाल** में ग्रंथित किया है। **प्रबोधानंद सरस्वती** के अनेक **वृंदावन शतकों** में से एक का इन्होंने पद्यानुवाद किया है, जो संवत् 1707 की रचना है। इनके दो सौ सात स्फुट पद अब तक मिले हैं। यह भी चैतन्य संप्रदाय के राधारमणी वैष्णव थे।

इनके पिता माधव मुदित चैतन्य संप्रदाय के भक्त सुकवि तथा आगरा के निवासी थे।

## सन्दर्भ
श्रेणी:भक्त कवि
यौन दुष्क्रिया

**कृच्छ्र व्यवाय** शारीरिक आनन्द, कामलिप्सा, पसन्द, उत्तेजना या चरमसुख सहित सामान्य यौन गतिविधि के किसी भी चरण के दौरान किसी व्यक्ति द्वारा अनुभवित कृच्छ्र (समस्या) है। कृच्छ्र व्यवाय को विश्व स्वास्थ्य संगठन "व्यक्ति की इच्छानुसार यौन सम्बन्ध में भाग लेने में निर्योग्यता" के रूप में परिभाषित करता है। यह परिभाषा व्यापक है और कई व्याख्याओं के अधीन है। कृच्छ्र व्यवाय किसी व्यक्ति के यौन जीवन की अनुमानित गुणवत्ता पर गहरा प्रभाव डाल सकता है। यौन विकार शब्द न केवल शारीरिक कृच्छ्र व्यवाय को सन्दर्भित कर सकता है, बल्कि अपकामुकता को भी सन्दर्भित कर सकता है।

कृच्छ्र व्यवाय का आकलन करते समय संपूर्ण यौन इतिहास और सामान्य स्वास्थ्य और अन्य यौन समस्याओं (यदि हो) का मूल्यांकन महत्त्वपूर्ण है, क्योंकि यह आमतौर पर अन्य मनोरोग संबंधी मुद्दों, जैसे मूड विकार, खाने और चिंता विकार और स्खित्सोफ्रेनिया से सम्बन्धित होता है। प्रदर्शन की चिन्ता, दोष, और तनाव का आकलन करना कृच्छ्र व्यवाय के इष्टतम प्रबंधन का अभिन्न अंग है।
## श्रेणियाँ
कृच्छ्र व्यवाय के विकारों को चार श्रेणियों में बांटा जा सकता है:
* कामलिप्सा विकार,
* उत्तेजना विकार,
* चरमसुख विकार
* कष्ट विकार

पुरुषों और महिलाओं के बीच कृच्छ्र का अध्ययन क्रमशः पुरुष रोग विज्ञान और स्त्री-रोग विज्ञान के क्षेत्र में किया जाता है।

## बाहरी कड़ियाँ
* '''लैंगिक विकार''' : स्त्री-स्वास्थ्य का अनदेखा अनछुआ पर अहम पहलू 
* Facts about Libido and Sexual Dysfunction
* International Society for Sexual Medicine
* NIH site on sexual problems
* "Premature Ejaculation Drug Promising"
* "The many mysteries of the female orgasm" - An editorial about advances in sexual pharmacology
* Traumatic Masturbatory Syndrome and other masturbation issues
* Sexual Medicine Society of North America's website: SexHealthMatters.org
* Persistent Sexual Arousal Syndrome - Language: Dutch and English

श्रेणी:यौन स्वास्थ्य
आचार्य (बहुविकल्पी)

**आचार्य** शब्द के कई अर्थ हैं :
#अध्यापक या गुरू
#आध्यात्मिक गुरु (जो उपनयन कराता है तथा वेद की शिक्षा देता है) 
#किसी विद्वान व्यक्ति को सम्मान देने के लिए उसके नाम के पूर्व लगने वाला सम्मान सूचक शब्द
#पुरोहित या पारिवारिक पंडित जो घर में समस्त संस्कार व अनुष्ठान करवाता है।
#संगीतज्ञ, वंश या धर्म का प्रधान, बड़ा, बूढ़ा
#पांडवों के गुरु द्रोण का उपनाम।

## सन्दर्भ
वीर्य स्खलन

यौन संगम या हस्त मैथुन के समय जब पुरुष के शिश्न (पुरुष जननांग या लिंग) में यौन उत्तेजना होती है और यौन-उत्तेजना के चरम बिन्दु पर शिश्न से वीर्य निकलता है, इसे ही **वीर्यपात** या **वीर्यस्खलन** (ejaculation) कहते हैं। वीर्यपात के समय पुरुष को चरमानन्द प्राप्त होता है। 

प्री-कम की मात्रा कम (दो-तीन बूंद) ही होती है, जबकि स्खलन की मात्रा 2-3 एमएल होती है। प्री-कम में निकला लिक्विड पारदर्शी और चिपचिपा होता है जबकि स्खलन में निकला लिक्विड पीलापन लिए सफेद होता है और इसमें चिपचिपाहट भी नहीं होती।
सामान्यतः 10 से 15 वर्ष की आयु में बच्चा प्रथम बार हस्त मैथुन करता है। स्खलन में वीर्य की मात्रा 5ml से 20ml तक होती है। वीर्य तैयार होने का कार्य वृषण में होता है।

## इन्हें भी देखें
* स्त्री स्खलन
* शीघ्रपतन
* स्टील्थिंग
* क्रीमपाइ (यौन क्रिया)
* वीर्य विश्लेषण
* यौन अपविकास (sexual Dysfunction)

## सन्दर्भ

श्रेणी:प्रजनन
श्रेणी:यौन शिक्षा
अशुक्राणुता

right|thumb|300px|वीर्य परीक्षण का दृष्य जिसमें शुक्राणु कोशिकाएँ नहीं दिख रही हैं बल्कि कुछ श्वेत रक्त कणिकाएं नज़र आ रही हैं।

जब किसी पुरुष के वीर्य में शुक्राणु इतने कम होते हैं कि उन्हे गिनना ही सम्भव न हो तो उसकी इस चिकित्सकीय स्थिति को **अशुक्राणुता** (azoospermia) कहते हैं। इसके कारण पुरुष की जनन क्षमता अत्यन्त कम होती है या लगभग शून्य हो सकती है। किन्तु अशुक्राणुता के कई रूप हैं जिन्हें ठीक किया जा सकता है। मानवों में लगभग १ प्रतिशत पुरुष अशुक्राणुता से ग्रस्त होते हैं और पुरुष नपुंषकता के लगभग २० प्रतिशत मामलों में अशुक्राणुता ही मुख्य कारण होती है।

## सन्दर्भ

श्रेणी:यौन स्वास्थ्य
क्लॉड शैनन

**क्लॉड एलवुड शैनन** () (अप्रैल 30, 1916 – फरवरी 24, 2001) एक अमेरिकी गणितज्ञ, इलेक्ट्रॉनिक इंजीनियर और बीज-लेखक (कोड राइटर) थे, जिन्हें "सूचना सिद्धांत के पिता" के रूप में जाना जाता है। शैनन 1948 में सूचना सिद्धांत की स्थापना के विषय में प्रकाशित अपने ऐतिहासिक पत्र के लिए प्रसिद्ध हैं, परन्तु इन्हें दोनों, डिजिटल कंप्यूटर और डिजिटल सर्किट डिजाइन सिद्धांत के संस्थापक का श्रेय भी दिया जाता है। जब यह मैसाचुसेट्स प्रौद्योगिकी संस्थान में 21 वर्षीय स्नातकोत्तर के छात्र थे तब इन्होंने एक शोध-प्रबन्ध लिखा जिसमें इन्होंने प्रदर्शित किया कि बूलीय बीजगणित का विद्युत अनुप्रयोग किसी भी तार्किक, संख्यात्मक संबंध का निर्माण व हल कर सकता है। यह दावा किया जाता है कि यह स्नातकोत्तर का शोध-प्रबन्ध सम्पूर्ण इतिहास का सबसे महत्वपूर्ण था। शैनन ने द्वितीय विश्व युद्ध के दौरान और उसके पश्चात् कोड तोड़ने के बुनियादी कार्य सहित क्रिप्ट-विश्लेषण के क्षेत्र में भी योगदान दिया।

## प्रारंभिक जीवन
शैनन पेटोस्की, मिशिगन में पैदा हुए थे। इनके पिता, क्लॉड सीनियर (1862–1934), प्रारंभिक न्यू जर्सी आबादकारों के वंशज, एक स्वनिर्मित व्यापारी थे और कुछ समय के लिए प्रोबेट के न्यायाधीश। इनकी माँ, मैबल वुल्फ शैनन (1890–1945), जर्मन आप्रवासियों की बेटी, एक जर्मन भाषा की शिक्षिका व कई वर्षों तक गेलॉर्ड हाई स्कूल, मिशिगन की प्रधानाचार्या रहीं थी। शैनन ने अपने जीवन के प्रारंभिक 16 वर्ष गेलॉर्ड, मिशिगन, में बिताए थे, जहाँ इन्होंने पब्लिक स्कूल में शिक्षा ग्रहन की व 1932 में गेलॉर्ड हाई स्कूल से स्नातक हुए। शैनन ने यांत्रिक चीजों के प्रति अपना झुकाव दिखाया। इनके सबसे प्रिय विषय विज्ञान और गणित थे और घर पर यह कई तरह के उपकरणों का निर्माण करते थे जिनमें शामिल हैं विमानों के मॉडल, रेडियो नियंत्रित मॉडल नाव और उनके घर से आधा मील दूर स्थित अपने मित्र के घर तक की वायरलेस टेलीग्राफ प्रणाली। बड़े होते हुए इन्होंने वेस्टर्न यूनियन के लिए सन्देशवाहक के रूप में काम किया। इनके बचपन के नायक थॉमस एडीसन थे, जिनके बारे में इन्हें बाद में पता चला कि वह इनके दूर के चचेरे भाई थे। दोनों जॉन ओग्डन, एक औपनिवेशिक नेता व कई प्रतिष्ठित लोगों के पूर्वज, के वंशज थे।

## सन्दर्भ

श्रेणी:निधन वर्ष अनुपलब्ध
श्रेणी:अमेरिकी इंजीनियर
श्रेणी:अमेरिकी गणितज्ञ
श्रेणी:1916 में जन्मे लोग
करनाल फ्लाइंग क्लब

***करनाल फ्लाइंग क्लब ***, जिसे स्थानीय लोग **करनाल हवाई अड्डा** भी कहते हैं, भारत के हरियाणा राज्य स्थित करनाल शहर से लगभग ३ कि.मी पूर्व में स्थित एक हवाई पट्टी है। 

यह वही हवाई अड्डा है जहां प्रथम भारतीय-अमरीकी अंतरिक्ष यात्री कल्पना चावला ने विमानचालन आरंभ किया था।

श्रेणी:एयरो क्लब
श्रेणी:करनाल
श्रेणी:हरियाणा के विमानक्षेत्र
श्रेणी:भारत के विमानन कॉलिज
सरायढेला

**सरायढेला ** झारखण्ड के धनबाद जिले के अन्तर्गत आनेवाला एक शहरी कस्बा है, जो अत्यन्त तेजी से विकास कर रहा है। जिले के नामी शिक्षण संस्थान, कई सरकारी कंपनियो की रिहायशी इलाका 
और कार्यालय, छोटे-मोटे दुकानो के साथ बिग बाजार, मेगामार्ट जैसी बडी रिटेल क्षेत्र, कई मन्दिर साथ बैंक आदि इस क्षेत्र मे खुले है।

## जनसंख्या
 India census, सरायढेला की कुल जनसंख्या 24,183, जिसमे पुरुषो का प्रतिशत 53% तथा महिलाओ का प्रतिशत 47% था। 
वर्ष 1991 से 2001 मे जनसंख्या वृध्धी दर 3.97 प्रतिशत सलाना थी। सरायढेला का घ्नत्व 14931 लोग प्रति किमी है, जबकि इसका क्षेत्रफल 1.62 वर्ग किमी है। पुरुषो की साक्षरता 84% है और महिला साक्षरता का दर 72% है। सरायढेला में 6 वर्ष से कम उम्र वालो की जनसंख्या के 10% थी।

## भुगोल
धनबाद रेल्वे स्टेशन से 5 कि॰मी॰ की दुरी पर स्थित है। नेशनल हाईवे संख्या 32 इसके बीचो-बीच से गुजरती है। इस सड़क को धनबाद का मुख्य मार्ग (मेन रोड) भी कहा जाता है।

## References

श्रेणी:Cities and towns in Dhanbad district
रंगाथिटटु पक्षी विहार

## रंगाथिटटु पक्षी विहार
मंड्या जिला राज्य कर्नाटक भारत में एक पक्षी अभयारण्य है। यह प्रसिद्ध ऐतिहासिक शहर श्रीरंगपट्ट्नम से तीन किलोमीटर और मैसुर से मात्र 19 किमी की दुरी पर स्थित है। यह कावेरी नदी के तट पर स्थित है। इक विहार का अधिकांस भाग नदी बायोम क्षेत्र में आता है।
18 वीं सदी में जब कावेरी नदी के पार एक बांध बनाया गया था तब यह पक्षी विहार अस्तित्व में आया है। पक्षी विज्ञानी डॉ॰सलीम अली के अनुसार यह क्षेत्र महत्वपूर्ण घोंसले के लिये अनुकुल है जो कि पक्षियों को पनाह देता है। मैसूर राजी वोड़ेयार ने इसे 1940 में एक वन्यजीव अभयारण्य घोषित है
पूर्वाभास

*'पूर्वाभास* हिन्दी की एक ऑनलाइन वेब पत्रिका है। यह पत्रिका 2010 में प्रारम्भ हुई थी। 
## इन्हें भी देखें
* हिन्दी अन्तर्जाल पत्रिकाओं की सूची
* इलेक्ट्रानिक पत्रिका

## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
बहाई विश्व केन्द्र

thumb|right
**बहाई विश्व केंद्र बहाई** Faith.The विश्व केन्द्र के आध्यात्मिक और प्रशासनिक केंद्र को दिया नाम है एकड़, इसराइल, पर Bab और अपने बागानों के तीर्थ के पास Bahá'u'lláh के तीर्थ होते हैं हाइफ़ा, इसराइल और आर्क इमारतों सहित क्षेत्र में विभिन्न अन्य इमारतों में माउंट कार्मेल.
बहाई विश्व केंद्र में अंतरराष्ट्रीय और बहाई आस्था के शासन समन्वय के ज्यादातर होता है। ये निर्णय है कि एक वैश्विक स्तर पर धर्म को प्रभावित है और अध्ययन और बहाई पवित्र लेखन के अनुवाद शामिल हैं। न्याय यूनिवर्सल हाउस, बहाई आस्था के सर्वोच्च शासी निकाय का प्रतिनिधित्व, हाइफ़ा में रहता है। बहाई विश्व केन्द्र ने बहाई तीर्थ यात्रा के लिए मौजूदा गंतव्य है।
बहाई विश्व केन्द्र क्षेत्र है कि एक बार तुर्क था। यह वापस 1850 के दशक और 1860 के लिए तारीखों जब ईरान के शाह और तुर्क साम्राज्य के सुल्तान 'Abdu'l-'Aziz सीरिया में उसका ऐतिहासिक मूल है क्रमिक ईरान से आजीवन क़ैद के लिए एकड़ के किले के लिए Bahá'u'lláh निर्वासित.
बहाई विश्व केन्द्र में स्थानों सहित छतों और Bab जो माउंट कार्मेल के उत्तर ढलान गठन के तीर्थ के कई जुलाई 2008 में विश्व विरासत सूची पर खुदा थे

श्रेणी:इज़राइल
सफेद दासता के लिए इंटरनेशनल सेंटर

**Tzfat दासता के लिए इंटरनेशनल सेंटर** Palm Beach, फ्लोरिडा के यहूदी महासंघ द्वारा 2007 में पर्यटन इजरायल मंत्रालय और इसराइल को बढ़ावा देने के लिए यहूदी एजेंसी के रूप में एक सफेद के साथ सहयोग में, सफेद के पुराने शहर में स्थापित किया गया था दासता केंद्र.
केंद्र, एक व्याख्यान और अध्ययन के कमरे "Safed की दासता के इतिहास पर आगंतुकों केन्द्र" और एक पुस्तकालय है। केंद्र Safed rabbis की प्राप्ति में सेमिनारों और कार्यशालाओं रखती है।

## बाहरी कड़ियाँ
* International Center for Tzfat Kabbalah
ग़ुलामी (यहूदी रहस्यवादी)

[thumb|250px|right|कबालावादी जीवन वृक्ष जिसमें 10 सेफ़िरोट और 22 पथों के नाम [हिब्रू भाषा में दर्शाए गए हैं।]]
**कबला** / Kabala (हिब्रू: קַבָּלָה जलाया "प्राप्त", अक्सर एक 'कश्मीर' यहूदी धर्म के बाहर अन्य व्युत्पन्न परंपराओं से अलग के साथ समकालीन लिप्यंतरण) [प्रशस्ति पत्र की जरूरत] एक अनुशासन और सोचा था की स्कूल रबी यहूदी धर्म के गूढ़ पहलू के साथ संबंध है। यह 11 वीं 13 वीं सदी Hachmei प्रोवंस (दक्षिणी फ्रांस) और स्पेन में व्यवस्थित किया गया था और स्पेन से निष्कासन के बाद फिर से, 16 वीं सदी तुर्क फिलीस्तीन में है। यह Hassidic यहूदी धर्म के रूप में 18 वीं सदी में लोकप्रिय था।
कबला गूढ़ शिक्षाओं का एक सेट है एक शाश्वत और रहस्यमय निर्माता और नश्वर और परिमित ब्रह्मांड (उनकी रचना) के बीच संबंधों की व्याख्या करने का मतलब है। हालांकि यह भारी कुछ मूल्यवर्ग के द्वारा प्रयोग किया जाता है, यह और खुद के एक संप्रदाय नहीं है, यह शास्त्र का एक सेट है कि परंपरागत यहूदी शास्त्रों बाहर मौजूद है। दासता के लिए ब्रह्मांड की प्रकृति और मानव जा रहा है और अस्तित्व की प्रकृति और उद्देश्य है और विभिन्न अन्य ontological सवालों को परिभाषित करना चाहता है। यह भी तरीके प्रस्तुत करने के लिए इन अवधारणाओं को समझने में सहायता और जिससे आध्यात्मिक अहसास पाने. कबला मूल यहूदी सोचा के दायरे के भीतर पूरी तरह से विकसित की है और लगातार शास्त्रीय यहूदी स्रोतों का उपयोग करता है करने के लिए समझाने और अपनी गूढ़ शिक्षाओं का प्रदर्शन. इन शिक्षाओं को इस प्रकार kabbalists द्वारा आयोजित कर रहे हैं दोनों Tanakh के भीतर अर्थ को परिभाषित (हिब्रू बाइबिल, תַּנַ "ךְ) और पारंपरिक रबी साहित्य, उनकी पूर्व छुपा प्रेषित आयाम के रूप में के रूप में अच्छी तरह से समझाने के महत्व यहूदी धार्मिक पालन। 

## बाहरी कड़ियाँ (अंग्रेज़ी में)

* Jewish mysticism and Kabbalah (www.jewfaq.org)
* Scientific refutation of the Bible codes
* Kabbala, kliffot och den goetiska magin, av Thomas Karlsson (Ouroboros 2004)
* Om så kallad autentisk kabbala, Bnei Baruch och Baal HaSulam (Kabbalah.info)

श्रेणी:इज़राइल
कारगिल विजय दिवस

**कारगिल विजय दिवस** स्वतंत्र भारत के सभी देशवासियों के लिए एक बहुत ही महत्वपूर्ण दिवस है। भारत में प्रत्येक वर्ष 26 जुलाई को यह दिवस मनाया जाता है। इस दिन भारत और पाकिस्तान की सेनाओं के बीच वर्ष 1999 में कारगिल युद्ध हुआ था जो लगभग 60 दिनों तक चला और 26 जुलाई के दिन उसका अंत हुआ और इसमें भारत विजय हुआ। **कारगिल विजय दिवस** युद्ध में शहीद हुए भारतीय जवानों के सम्मान हेतु यह दिवस मनाया जाता है।

## इतिहास
1971 के भारत-पाक युद्ध के बाद भी कई दिन सैन्य संघर्ष होता रहा। इतिहास के मुताबित दोनों देशों द्वारा परमाणु परीक्षण के कारण तनाव और बढ़ गया था। स्थिति को शांत करने के लिए दोनों देशों ने फरवरी 1999 में लाहौर में घोषणा पत्र पर हस्ताक्षर किए। जिसमें कश्मीर मुद्दे को द्विपक्षीय वार्ता द्वारा शांतिपूर्ण ढंग से हल करने का वादा किया गया था लेकिन पाकिस्तान ने अपने सैनिकों और अर्ध-सैनिक बलों को छिपाकर नियंत्रण रेखा के पार भेजने लगा और इस घुसपैठ का नाम "ऑपरेशन बद्र" रखा था। इसका मुख्य उद्देश्य कश्मीर और लद्दाख के बीच की कड़ी को तोड़ना और भारतीय सेना को सियाचिन ग्लेशियर से हटाना था। पाकिस्तान यह भी मानता है कि इस क्षेत्र में किसी भी प्रकार के तनाव से कश्मीर मुद्दे को अंतरराष्ट्रीय मुद्दा बनाने में मदद मिलेगी।

प्रारम्भ में इसे घुसपैठ मान लिया था और दावा किया गया कि इन्हें कुछ ही दिनों में बाहर कर दिया जाएगा लेकिन नियंत्रण रेखा में खोज के बाद इन घुसपैठियों के नियोजित रणनीति के बारे मे   पता चला जिससे भारतीय सेना को एहसास हो गया कि हमले की योजना बहुत बड़े पैमाने पर की  गयी  है। इसके बाद भारत सरकार ने ऑपरेशन विजय नाम से 2,00,000 सैनिकों को कारगिल क्षेत्र मे  भेजा। यह युद्ध आधिकारिक रूप से 26 जुलाई 1999 को समाप्त हुआ। इस युद्ध के दौरान 527 सैनिकों ने अपने जीवन का बलिदान दिया और 1400 के करीब घायल हुए थे।

## सन्दर्भ

श्रेणी:कारगिल युद्ध
श्रेणी:भारत का सैनिक इतिहास
विश्व व्यापार केन्द्र, कोलम्बो

**विश्व व्यापार केन्द्र** श्रीलंका की राजधानी कोलम्बो में स्थित देश की सबसे ऊँची इमारत और सबसे ऊँची जुड़वाँ इमारतें हैं। ये जुड़वा इमारतें कोलम्बों में बीरा झील के निकट स्थित हैं। १५२ मीटर ऊँची इन इमारतों में प्रत्येक में ४० तल हैं और ये दक्षिण एशिया की सर्वाधिक ऊँची इमारतों में से एक हैं। इन इमारतों को १२ अक्टूबर, १९९७ में आम कामकाज के लिए खोल दिया गया था।

## चित्र दीर्घा

चित्र:Colombo_-_Lake.jpg|विश्व व्यापार केन्द्र (दृश्य १)
चित्र:Colombo_-_Galle_Face.jpg|विश्व व्यापार केन्द्र (दृश्य ३)


## बाहरी कडियाँ
* आधिकारिक जालस्थल 

श्रेणी:विश्व व्यापार केन्द्र
श्रेणी:श्रीलंका के गगनचुम्बी ढाँचे
श्रेणी:कोलम्बो
बाइबल भूमि संग्रहालय

thumb||right|350px
बाइबल भूमि संग्रहालय यरूशलेम, इसराइल, कि बाइबिल में वर्णित लोगों की संस्कृति की पड़ताल है, उन के बीच में प्राचीन मिस्रवासी, कनानी, पलिश्तियों, अरामी, हित्तियों, Elamites, Phoenicians और फारसियों में एक संग्रहालय है। संग्रहालय का उद्देश्य ऐतिहासिक context.The संग्रहालय में इन लोगों को डाल Givat राम संग्रहालय में इसराइल संग्रहालय, इस्राएल के पुरातत्व के लिए राष्ट्रीय परिसर और Bloomfield संग्रहालय विज्ञान के बीच, पंक्ति पर स्थित है।

## बाहरी कड़ियाँ

* भूमि संग्रहालय सम्पादन 

श्रेणी:संग्रहालय
श्रेणी:इज़राइल
शेरलाक होम्स (2009 फ़िल्म)

***शेरलाक होम्स*** () 2009 में बनी ब्रिटिश-अमरिकी फ़िल्म है जो सर आर्थर कोनान डॉयल द्वारा बनाए गए काल्पनिक पात्र शेरलाक होम्स पर आधारित है।

## पात्र
* रॉबर्ट डॉनी जुनियर - शर्लक होम्स
* जुड लॉ - डॉ वाटसन
* रेचल मेक'एडम्स
* मार्क स्ट्रांग

## सन्दर्भ

## बाहरी कड़ियाँ
लोधेश्वर महादेव मंदिर

**लोधेश्वर महादेव मंदिर** (Lodheshwar Mahadev Temple) भारत के बाराबंकी ज़िले की रामनगर तहसील में स्थित एक हिन्दू मन्दिर है। यह बाराबंकी-गोंडा मार्ग से बायीं ओर लगभग 4 किलोमीटर दूर स्थित है

## पौराणिक महत्व
इस लोधेश्वर महादेव मंदिर की स्थापना चंद्रवंशी क्षत्रिय पांडवों ने अज्ञातवास के दौरान की थी। फाल्गुन का मेला यहाँ खास अहमियत रखता है। पूरे देश से लाखों श्रद्धालू यहाँ कावर लेकर शिवरात्रि या शिरात्रि से पूर्व पहुँच कर शिवलिंग पर जल चढाते हैं। माना जाता है की वेद व्यास मुनि की प्रेरणा से पांडवो ने रूद्र महायज्ञ का आयोजन किया और तत्कालीन गंडक इस समय घाघरा नदी के किनारे कुल्छात्तर नमक जगह पर इस यज्ञ का आयोजन किया। महादेवा से २ किलोमीटर उत्तर, नदी के पास आज भी कुल्छात्तर में यज्ञ कुंड के प्राचीन निशान मौजूद हैं। उसी दौरान इस शिवलिंग की स्थापना पांडवों ने की थी।

## महादेवा मेला
महाशिवरात्रि के पावन पर्व पर लगने वाले फाल्गुनी (स्थानीय - फागुनी) मेले में प्रति वर्ष कानपुर व बिठूर से गंगाजल लेकर सुदूर क्षेत्रों से शिवभक्त कांवरिये पैदल बाराबंकी जनपद स्थित लोधेश्वर महादेव की पूजा अर्चना व जलाभिषेक करने भगवान भोलेनाथ का जयकारा लगाते हुए आते हैं। अपनी धुन व शिवभक्ति के पक्के कांवरियों की सकुशल सुरक्षित यात्रा, पूजा-अर्चना, जलाभिषेक सम्पन्न कराना प्रशासन के लिए एक चुनौती ही होता है। प्रशासन पूरी यात्रा के दौरान मुस्तैद व चौकन्ना रहता है। श्री लोधेश्वर महादेव मंदिर जाते हुए जब बाराबंकी क्षेत्र में कांवरिये प्रवेश करते हैं तो जगह-जगह लगे उनके विश्राम व जलपान शिविर उनका उत्साह बढ़ा देते हैं। हाथ जोड़कर सविनय कांवरियों को शिविर में बाराबंकी के नागरिक आमंत्रित करते हैं। कांवरियों की सेवा करके बाराबंकी जनपद के शिवभक्त नागरिक अपने आप को संतुष्ट व प्रसन्न महसूस करते हैं।

## ऐतिहासिक प्रमाण
इस पूरे इलाके में पांडव कालीन अवशेष बिखरे पड़े हैं। जब अज्ञातवास के दौरान पांडव यहाँ छुपे थे, बाराबंकी को बराह वन कहा जाता था और यहाँ घने और विशाल जंगल थे। वर्षों तक पांडव यहाँ छुपे रहे और इसी दौरान उन्होंने रामनगर के पास किंतूर क्षेत्र में पारिजात वृक्ष लगाया और गंगा दसहरा के दौरान खिलने वाले सुनहरे पुष्पों से भगवान शिव की आराधना की। विष्णु पुराण में उल्लेख है कि इस पारिजात वृक्ष को भगवान कृष्ण स्वर्ग से लाये थे और अर्जुन ने अपने बाण से पाताल में छिद्र कर इसे स्थापित किया था। ऐसे महान महादेवा परिक्षेत्र के दर्शन कर श्रद्धालू अपने को धन्य समझते हैं|

## इन्हें भी देखें
* रामनगर, बाराबंकी
* बाराबंकी ज़िला

## सन्दर्भ

श्रेणी:उत्तर प्रदेश में हिन्दू मंदिर
श्रेणी:उत्तर प्रदेश में शिव मन्दिर
श्रेणी:हिन्दू तीर्थ स्थल
श्रेणी:बाराबंकी ज़िला
रेसिडंट इविल (वीडियो गेम)

***रेसिडंट इविल*** ( ) या ***बायोहज़ार्ड*** एक जापानी हॉरर वीडियो गेम है जिसे केपकॉम द्वारा प्रकाशित किया गया है।

## सन्दर्भ

श्रेणी:वीडियो गेम
डेस्कटॉप

**डेस्कटॉप**(मेज़ के ऊपर कम्प्यूटर) एक ही स्थान पर, एक नियमित रूप से उपयोग के लिए एक व्यक्तिगत संगणक है। पुराने डेस्कटॉप कंप्यूटर के रूपांकित डेस्क पर क्षैतिज रखने के लिये था, जबकि आधुनिक मीनार डेस्कटॉप के रूपांकित ऊर्ध्वाधर खड़े होने का है।

[framed|right| [डेस्कटॉप कम्प्यूटर]]

## इन्हें भी देखें
* डेस्कटॉप प्रकाशन के सॉफ्टवेयरों की सूची
* गूगल डैस्कटॉप

श्रेणी:पर्सनल कंप्यूटर
पामटॉप

thumb|पाल्म्टॉप कम्प्यूटर (Palm TX)
पाल्म्टॉप (हथेली के ऊपर कम्प्यूटर) या पर्सनल डिजिटल असिस्टेंट एक मोबाइल डिवाइस है जो व्यक्तिगत जानकारी प्रबंधक के रूप में कार्य करता है।
आज के ज़माने, अधिकांश पाल्म्टॉप में इंटरनेट, ऑडियो और वीडियो क्षमताओं है, इसलिए उन्हें संगीत खिलाड़ी, वीडियो प्लेयर और मोबाइल फोन के रूप में इस्तेमाल किया जा सकता है।

## इन्हें भी देखें
* स्मार्टफ़ोन
* ऑडियो प्लेयर
* वीडियो प्लेयर

श्रेणी:पर्सनल कंप्यूटर
बरवड्डा

## बरवड्डा

बरवड्डा धनबाद शहर का एयरपोर्ट कहा जा सकता है। यंहा एक बड़ी एअर स्ट्रीप है, जिसका प्रयोग हेलीपैड के रूप मे भी होता है।
यह धैया से ग्राण्ड ट्र्न्क रोड (जी टी रोड) (राष्टीय राजमार्ग संख्या 2) जाने के रास्ते के बायें तरफ स्थित है, इसकी सीमा हीरक प्यान्ट से जी टी रोड तक है।
1986 में तत्कालिन प्रधानमंत्री राजीव गांधी का आगमन और भाषण बरवड्डा मे ही हुआ था।
निरसा

**निरसा** (Nirsa) भारत के झारखंड राज्य के धनबाद ज़िले में स्थित एक शहर है।

## इन्हें भी देखें
* धनबाद ज़िला

## सन्दर्भ

श्रेणी:झारखंड के शहर
श्रेणी:धनबाद ज़िला
श्रेणी:धनबाद ज़िले के नगर
कॅप्लर-२० तारा

[thumb|230px|कॅप्लर २० के [ग्रहीय मण्डल|ग्रहीय मंडल के दो ग्रहों की पृथ्वी और शुक्र ग्रहों से तुलना]]
**कॅप्लर-२०** उर्फ़ **कॅप्लर-२०ए** (Kepler-20a) पृथ्वी से ९५० प्रकाश वर्ष दूर लायरा तारामंडल के क्षेत्र में स्थित एक G8 श्रेणी का तारा है। यह आकार में हमारे सूरज से ज़रा छोटा है - इसका द्रव्यमान (मास) हमारे सूरज के द्रव्यमान का ०.९१ गुना और इसका व्यास (डायामीटर) हमारे सूरज के व्यास का ०.९४ गुना अनुमानित किया गया है। सम्भव है कि यह एक मुख्य अनुक्रम तारा है हालाँकि वैज्ञानिकों को अभी यह पक्का ज्ञात नहीं हुआ है। पृथ्वी से देखा गई इसकी चमक (सापेक्ष कान्तिमान) +१२.५१ मैग्नीट्यूड मापी गई है, यानी इसे देखने के लिए दूरबीन आवश्यक है। इसके इर्द-गिर्द एक ग्रहीय मंडल मिला है, जिसमें पांच ज्ञात ग़ैर-सौरीय ग्रह इस तारे की परिक्रमा कर रहे हैं।

## पृथ्वी जैसे ग्रह मिले
२० दिसम्बर २०११ में वैज्ञानिकों ने घोषणा की के कॅप्लर-२० तारे के इर्द-गिर्द पृथ्वी के आकार के दो ग़ैर-सौरीय ग्रह परिक्रमा करते हुए पाए गए हैं, जिनके नाम कॅप्लर-२०ई (Kepler-20e) और कॅप्लर-२०ऍफ़ (Kepler-20f) रखे गए हैं। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। यह याद रखना ज़रूरी है कि हालांकि इन दो ग्रहों का अकार पृथ्वी जैसा भले ही हो, यह अपने तारे के वासयोग्य क्षेत्र में स्थित नहीं हैं। ये कॅप्लर-२० तारे के इतने पास हैं कि कॅप्लर-२०ई ग्रह की सतह पर तापमान लगभग ७६० °सेंटीग्रेड होगा और कॅप्लर-२०ऍफ़ ग्रह पर ४२७ °सेंटीग्रेड।

इस मंडल में वरुण (नॅप्टयून) के अकार वाले तीन अन्य गैस दानव ग्रह भी मिले हैं, जिनका नाम कॅप्लर-२०बी (Kepler-20b), कॅप्लर-२०सी (Kepler-20c) और कॅप्लर-२०डी (Kepler-20d) रखा गया है।

## इन्हें भी देखें
* कॅप्लर-२०ऍफ़
* ग़ैर-सौरीय ग्रह
* महापृथ्वी
* गैस दानव

## सन्दर्भ


श्रेणी:तारे
श्रेणी:लायरा तारामंडल
श्रेणी:बहिर्ग्रह
लुबी सर्कुलर रोड

## लुबी सर्कुलर रोड

**लुबी सर्कुलर रोड** धनबाद के महत्वपुर्ण के क्षेत्रो में से एक है। यह सड़क हीरापुर मोड़ के पास मेन रोड से सुरु होकर कँबाइन्ड बिल्डींग तक जाती है। 
यहा जिले कई महत्वपुर्ण कार्यालय और सरकारी अफसरो के आवास स्थान है मसलन जिले से पुलिस कप्तान (एस पी) का सरकारी निवास, महिला कालेज 
एस एस एल एन टी कालेज, माडा (मिनरल एरिआ डेव्पलमेन्ट आथरिटी) का मुख्य कार्यालय, धनबाद कल्ब, राज्कीय लाईब्ररेरी, कई राजनितिक 
पार्टीयो का जिला स्तर्रीय कार्यालय।

लुबी सर्कुलर रोड में रणधीर वर्मा चोक की तरफ कई बैंक तथा होटल भी है। इसी रोड पर मुर्तिकार पाल की दुकान है, जहां से पुरे जिले को वर्षो से पुजा के
लिए मुर्तिया भेजी जाती रही है, श्री पाल की देवी दुर्गा की मुर्ती पुरे धनबाद में प्रसिध्द है।
कॅप्लर-२०ऍफ़

[thumb|230px|कॅप्लर-२०ई और कॅप्लर-२०ऍफ़ ग्रहों की हमारे [सौर मण्डल|सौर मंडल के पृथ्वी और शुक्र ग्रहों से तुलना]]
**कॅप्लर-२०ऍफ़** (Kepler-20f) एक ग़ैर-सौरीय ग्रह है जो पृथ्वी से लगभग ९५० प्रकाश वर्षों की दूरी पर लायरा तारामंडल में स्थित कॅप्लर-२० तारे की परिक्रमा कर रहा है। यह पहला ज्ञात ग़ैर-सौरीय ग्रह है जिसका अकार पृथ्वी से मिलता-जुलता है। इसका व्यास (डायामीटर) पृथ्वी के व्यास का लगभग १.०३ गुना है। यह अपने तारे से १.६ करोड़ किलोमीटर की दूरी पर परिक्रमा करता है, जो सूरज से बुध ग्रह (मरक्युरी) की दूरी से भी कम है। इस वजह से इसका सतही तापमान काफी गरम है और ४२७ °सेंटीग्रेड अनुमानित किया गया है। इस तापमान पर इसकी सतह पर पानी होने की कोई संभावना नहीं है और यह अपने तारे के वासयोग्य क्षेत्र में नहीं है।

इस ग्रह की मिल जाने की घोषणा वैज्ञानिकों ने २० दिसम्बर २०११ को की। इस से पहले ब्रह्माण्ड में मिलने वाले सभी ग़ैर-सौरीय ग्रह पृथ्वी से बड़े थे - या तो वे गैस दानव ग्रह थे और या फिर महापृथ्वी के श्रेणी के बड़े ग्रह थे। पृथ्वी के आकार के ग्रह को देख पाने का अर्थ है कि अब वैज्ञानिकों में इस अकार के ग्रह इतनी दूरी पर खोज निकालने की क्षमता विकसित होनी शुरू हो गई है। इस ग्रह का पता कॅप्लर अंतरिक्ष यान के प्रयोग से लगाया गया। कॅप्लर-२० तारे के मंडल में कुल मिलकर पांच ग्रह ज्ञात हुए हैं और कॅप्लर-२०ऍफ़ से भी छोटा एक ग्रह मिला है जो इस तारे के और भी पास परिक्रमा करता है - इस ग्रह का नामकरण कॅप्लर-२०ई (Kepler-20e) किया गया है।

## इन्हें भी देखें
* कॅप्लर-२० तारा
* ग़ैर-सौरीय ग्रह
* वासयोग्य क्षेत्र

## सन्दर्भ


श्रेणी:बहिर्ग्रह
श्रेणी:लायरा तारामंडल
स्टार वॉर्स एपिसोड VI: रिटर्न ऑफ़ द जेडाई

***स्टार वॉर्स एपिसोड VI: रिटर्न ऑफ़ द जेडाई*** () 1983 में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि तिसरी फ़िल्म है व क्रमानुसार छठवीं व आखरी है।

## पात्र
* मार्क हमिल - ल्युक स्कायवाकर।
* हैरिसन फोर्ड - हान सोलो।
* कैरी फिशर - राजकुमारी लेया ओर्गाना।
* ऐंथोनी डैनियल्स - सि-३पीओ।
* केनी बेकर - आर२-डी२।
* एलेस गिनिज़ - ओबी-वॉन "बेन" कनॉबी।
* पिटर मैह्यू - च्युबाका।
* डेविड प्रोव्स - डार्थ वेडर।
* बिली डी विलियम्स - लैंडो कालरिसियन।
* फ्रैंक ओज़ - योडा।
* जर्मी बलोच - बोबा फेट।
* डेनिस लॉसन - वेज ऐंटीलिस।
* क्लाइव रेविल - इंपरर पैलपटाइन।
* सबैस्चियन शॉ - ऐनाकिन स्कायवाकर।
* केनेथ कौली - ऐडमिरल पिट।
* वॉरविक डेविस - विकेट।

## सन्दर्भ

## बाहरी कड़ियाँ

श्रेणी:स्टार वॉर्स
आज़ोव सागर

thumb|220px|आज़ोव सागर इस नक़्शे के उत्तरी भाग में देखा जा सकता है
thumb|220px|आज़ोव सागर के किनारे बसे हुए शहर
**आज़ोव सागर** (रूसी: Азо́вское мо́ре, आज़ोवस्कोये मोरे; अंग्रेजी: Sea of Azov, सी ऑफ़ आज़ोव) पूर्वी यूरोप में स्थित एक छोटा सा सागर है जो लगभग पूरी तरह ज़मीन से घिरा हुआ है लेकिन जिसे "कर्च जलडमरू" नाम का एक ४ किलोमीटर चौड़ा समुद्री रास्ता कृष्ण सागर से जोड़ता है। आज़ोव सागर के उत्तर में युक्रेन, पूर्व में रूस और पश्चिम में युक्रेन का क्राइमिया प्रायद्वीप स्थित है। आज़ोव सागर दुनिया का सब से कम गहराई वाला समुद्र है और इसकी गहराई अलग-अलग स्थानों पर ०.९ मीटर (२ फ़ुट ११ इंच) और १४ मीटर (४६ फ़ुट) के बीच है। दोन और कुबान नामक दो नदियाँ इसमें पानी लाती है और इसका पानी लगातार कृष्ण सागर में बहता रहता है।

## इन्हें भी देखिये
* दोन नदी
* कृष्ण सागर

श्रेणी:सागर
गन फू

**गन फू** () बन्दूक और कुंग फू का मिला जुला रूप है। इसमें कुंग फू के साथ बन्दूक को मिलाकर युद्ध शैली रची जाती है जिसे अधिकतर हांग कांग एक्शन सिनेमा में देखा जाता है और अमरिकी फ़िल्में नवीन युग में इसका उपयोग कर रही है।

## सन्दर्भ

श्रेणी:युद्ध शैली
डायमण्ड क्रासिंग

## डायमण्ड क्रासिंग

डायमण्ड क्रासिंग उस तरह की संरचना को कहते हैं जिसमें रेल की दो पटरियां एक दुसरे को
बिल्कुल सीधा 90 डिग्री में काटती है, यग इंजिनियरिंग का अदभुत नाजारा पेश करता है।
पुरे भारत में मात्र दो जगह ही ऐसा देखने को मिलता है, एक धनबाद और दुसरा नागपुर के समीप।
दोन नदी

thumb|230px|दोन नदी का नक़्शा
[thumb|230px|[रूस के रोस्तोव ओब्लास्त के किनारे बसा कालिनिन्सकी गाँव]]
**दोन नदी** (रूसी भाषा: Дон, दोन), जिसे अंग्रेज़ी में **डॉन नदी** (Don, डॉन) भी उच्चारित किया जाता है, रूस की एक प्रमुख नदी है। यह मास्को से दक्षिण-पूर्व में स्थित नोवोमोस्कोव्स्क (Новомоско́вск, Novomoskovsk)​ शहर के पास शुरू होती है और १,९५० किलोमीटर बहकर आज़ोव सागर में जा मिलती है। इस नदी के किनारे बसा सब से बड़ा शहर रोस्तोव-दोन-किनारे है (रूसी में इसे रोस्तोव-ना-दोनू Ростов-на-Дону कहते हैं और अंग्रेज़ी में रोस्तोव-ऑन-डॉन Rostov-on-Don, ताकि इसे रूस में स्थित अन्य रोस्तोव नामक नगरों से अलग बताया जा सके)। एक दोनेत्स (Северский Донец, सेवेर्सकी दोनेत्स) नाम की नदी भी अपना पानी आगे जाकर दोन नदी में विलय कर देती है।

## इतिहास
माना जाता है कि दोन नदी का नाम इस इलाक़े में बसे हुए आर्य जाती के प्राचीन शक लोगों की भाषा से आया। यह लोग एक प्राचीन ईरानी या हिंद-ईरानी भाषा बोला करते थे जिसमें 'नदी' का शब्द 'दानु' था। यही शब्द आधुनिक ओसेती भाषा में 'दोन' (Дон, अर्थ: नदी) और पश्तो में 'डन्ड' (, अर्थ: तालाब या सरोवर) के रूप में देखा जा सकता है। 'दानु' शब्द की संस्कृत में भी गहरी जड़े हैं। प्राचीन हिन्दू धर्म में 'दानु' नदियों की देवी थीं और 'दानु' शब्द का अर्थ 'दिव्य जल' और 'दिव्य नदी' था।

दोन नदी के किनारे बसे कोस्त्येन्की गाँव में ४०,००० साल पुराने औज़ार मिले हैं जिनसे पत्थरों में छेद बनाए जा सकते हैं, यानी उस प्राचीन समय में भी मनुष्य इसके किनारे बसा करते थे। प्राचीन शक नाम 'दानु' यूनानियों द्वारा 'तानाईस' (Τάναϊς) बुलाया जाने लगा और यूनानी स्रोतों में इस नदी को इसी नाम से पुकारा जाता है। मध्यकाल में यहाँ पर तुर्कीभाषी ख़ज़र क़बीलों का जोर हो गया और उन्होंने दोन पर सारकिल (Sarkil या Sarkel) नामक एक बड़ा क़िला बनाया हुआ था। १६वीं और १७वीं शताब्दियों में इस क्षेत्र में रूसी-मूल के 'दोन कज़ाक' (उर्फ़ 'दोन कोसाक', Don Cossack) लोग आकर बस गए। यह वह स्वतन्त्र रूसी क़बीले थे जो रूसी सामाजिक व्यवस्था से बाहर थे और अपने लड़ाकेपन के कारण स्वतन्त्र रहे।

## इन्हें भी देखें
* आज़ोव सागर

## सन्दर्भ


श्रेणी:रूस की नदियाँ
श्रेणी:यूरोप की नदियाँ
घोस्ट राइडर (फ़िल्म)

***घोस्ट राइडर*** () 2007 में बनी अमरिकी सुपरहीरो फ़िल्म है जिसमें निकोलस केज और एवा मेंडिस मुख्य भुमिकाओं में है।

## कलाकार
डबिंग के लिए गुणवत्ता लाइसेंस की वजह से दो हिन्दी डबिंग संस्करण जारी किये गये।

### हिन्दी डबिंग कलाकार १
* डब संस्करण जारी करने का वर्ष: १६ फ़रवरी, २००७
* मीडिया: सिनेमा/वीसीडी/डीवीडी/ब्लू-रे डिस्क
* निर्देशक: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया

### हिन्दी डबिंग कलाकार २
* डब संस्करण जारी करने का वर्ष: २०१०
* मीडिया: टेलीविज़न (यूटीवी एक्शन)
* निर्देशक: एलिज़ा लुईस
* अनुवाद: ????
* समायोजन: ????
* उत्पादन: मेन फ़्रेम सॉफ्टवेयर कम्युनिकेशंस

## सन्दर्भ

## बाहरी कड़ियाँ

श्रेणी:सुपरहीरो फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
नेहरु सेन्टर

## नेहरु सेन्टर
दक्षिण मुम्बई के पाश इलाके वर्ली मे स्थित नेहरु सेन्टर एक बड़ा सभागार है,
जिसमे शामिल है नेहरु प्लेनिटोरियम, डिस्कवरी ऑफ इण्डिया, कल्चर विंग, आर्ट गैलेरी।
नेहरु सेन्टर की स्थापना 1972 में की गई थी।
इसके निर्माण के पीछे पुर्व प्रधानमंत्री पंडित नेहरु की मानवता प्रेम, विजन, उनका देश के
संस्कृति के प्रति प्यार को यह संपुर्ण रूप से दिखाता है।
अंगूठाकार|दाएँ|नेहरु ताराघर्, मुंबई
अंगूठाकार|बाएँ|नेहरु सेन्टर्
अंगूठाकार|केंद्र|नेहरु सेन्टर
तेल अवीव विश्वविद्यालय

thumb|250px|right
**तेल अवीव यूनिवर्सिटी**(ताऊ)  तेल अवीव, इज़राइल में स्थित एक सरकारी विश्वविद्यालय है।
## सन्दर्भ

## बाहरी कड़ियाँ

*  – Introduction और इतिहास.

श्रेणी:इज़राइल
दिसम्बर 2011 नाइजीरिया बम विस्फोट

25 दिसम्बर 2011 को उत्तरी नाइजीरिया में क्रिसमस के दिन चर्च सेवाओं पर हमलों की एक श्रृंखला ने स्थान लिया। मादला (राजधानी अबुजा के पास), जोस, गदका और दमातुरु में चर्चों पर बम विस्फोटों और शूटिंग हुए। कम से कम 39 लोग मारे गए थे। बोको हराम ने जिम्मेदारी ली।

## सन्दर्भ

श्रेणी:नाइजीरिया
श्रेणी:2011
मुखपृष्ठ/पूर्व प्रदर्शित

{| id="mp-upper" style="width: 100%; margin:6px 0 0 0; background:none; border-spacing: 0px;"
| style="width:50%; background:#FFFFE0; border:1px solid #EECFA1; padding:10px; margin-bottom:7px; vertical-align:top; -moz-border-radius:1em; -webkit-border-radius:1em; border-radius:1em;" | 



__NOTOC__ __NOEDITSECTION__

श्रेणी:मुखपृष्ठ
कमचातका क्राय

**कमचातका क्राय** रूस के साइबेरिया क्षेत्र के सुदूर पूर्व में स्थित एक 'क्राय' का दर्जा रखने वाला संघीय खंड है। पहले यह दो प्रशासनिक खण्डों में बंटा हुआ था - कामचातका ओब्लास्त और कोर्याक स्वशासित ओक्रुग। इन दोनों में रायशुमारी करने के बाद जनता के फ़ैसले से 1 जुलाई 2007 को इनका विलय करके कमचातका क्राय बनाया गया। इसकी राजधानी पेत्रोपाव्लोव्स्क-कमचात्स्की नाम का शहर है।

सन् 2007 में की गई एक जनगणना के अनुसार इसकी आबादी 321734 थी। इस क्राय का क्षेत्रफल 472300 वर्ग किलोमीटर है, यानी लगभग उत्तर प्रदेश, बिहार और झारखंड को मिलाकर क्षेत्र के बराबर। भौगोलिक रूप से कमचातका क्राय का बड़ा हिस्सा कमचातका प्रायद्वीप में आता है।

## इन्हें भी देखें
* कमचातका प्रायद्वीप
* रूस के संघीय खंड
* रूस के क्राय
* साइबेरिया

## सन्दर्भ


श्रेणी:साइबेरिया
श्रेणी:कमचातका क्राय
श्रेणी:रूस के क्राय
श्रेणी:रूस के प्रशासनिक विभाग
एवा मेंडिस

**एवा मेंडिस** () एक अमरिकी फ़िल्म अभिनेत्री है।

## बाहरी कड़ियाँ

श्रेणी:अभिनेत्री
श्रेणी:अमेरिकी अभिनेत्री
श्रेणी:1974 में जन्मे लोग
श्रेणी:जीवित लोग
अमूर नदी

thumb|220px|अमूर नदी का नक़्शा
[thumb|220px|[रूस के ख़ाबारोव्स्क क्राय क्षेत्र में अमूर नदी का एक नज़ारा]]
**अमूर नदी** (रूसी: река Аму́р, रेका अमूर) दुनिया की दसवीं सब से लम्बी नदी है। यह नदी रूस के सूदूर पूर्वी क्षेत्रों और पूर्वोत्तरी चीन के दरमियान अंतर्राष्ट्रीय सीमा भी है। रूस और चीन के बीच ज़मीन के लिए जो झड़पें १७वीं शताब्दी में आरम्भ हुई और २०वीं शताब्दी तक चलीं, उनमें अमूर नदी की अहम भूमिका थी।

## नदी का मार्ग
अमूर नदी पश्चिमी मंचूरिया की पहाड़ियों में शिल्का नदी और अर्गुन नदी के मिलाप से ३०३ मीटर की ऊंचाई पर जन्म लेती है। वहाँ से यह पूर्व का रुख़ करती है जहाँ यह चीन और रूस की सीमा के रूप में मान्य है। ४०० किलोमीटर तक यह घूमती हुई दक्षिण-पूर्व की तरफ बहने लगती है, जिस दौरान इसमें बहुत से छोटे नदी-नाले मिल जाते हैं। इस क्षेत्र के कई नगर-क़स्बे अमूर के किनारे बसे हुए हैं। फिर यह दक्षिण की ओर बहती है जहाँ यह रूस के ब्लागोवेचेन्स्क शहर और चीन के हेइहे शहर के बीच से गुज़रती है। यहाँ इस से ज़ेया नदी भी आ मिलती है जिस से इसका पानी और चौड़ाई काफ़ी बढ़ जाते हैं।

थोड़ा आगे चलकर इस से बुरेया नदी भी मिल जाति है और फिर २५० किलोमीटर बाद इस से सोंगहुआ नदी मिलती है। अब यह पूर्वोत्तर का रुख़ करती है और रूस के ख़ाबारोव्स्क नगर की तरफ जाती है। यहाँ इस से उस्सूरी नदी मिलती है, जिसके बाद यह चीन-रूस की सीमा नहीं रहती और पूरी तरह रूस में ही आ जाती है। इस स्थान पर इस में इतना पानी होता है कि एक धार की बजाए इसमें कई धारे साथ-साथ एक चौड़ी घाटी में चलती हैं। लगभग २०० किमी बाद यह घाटी थोड़ी तंग हो जाती है और फिर नदी उत्तर की ओर चलकर अमगुन नदी से विलय करती है। इसके बाद यह अचानक पूर्व को मुड़कर लगभग २० किलोमीटर बाद ओख़ोत्स्क सागर और जापान सागर को जोड़ने वाले तातारी जलडमरू में **Pacific Ocean** से मिल जाती है।

## इन्हें भी देखें
* रूस
* साइबेरिया

## सन्दर्भ


श्रेणी:रूस की नदियाँ
श्रेणी:चीन की नदियाँ
श्रेणी:साइबेरिया
श्रेणी:साइबेरिया की नदियाँ
श्रेणी:सीमावर्ती नदियाँ
शिल्का नदी

[thumb|230px|शिल्का नदी और [अर्गुन नदी के मिलाप से ही अमूर नदी जन्म लेती है]]
**शिल्का नदी** (रूसी: Шилка) रूस के दक्षिण-पूर्व में स्थित ज़बायकाल्स्की क्राय क्षेत्र में स्थित एक ५६० किलोमीटर लम्बी एक नदी है। यह ओनोन नदी और इन्गोदा नदी के मिलाप से शुरू होती है। शिल्का का आगे चलकर चीन और रूस की सीमा पर अर्गुन नदी के साथ विलय होता है जिस से अमूर नदी पैदा होती है। पूरी शिल्का नदी में इतनी गहराई है कि उसपर नाविक यातायात चल सकता है।

## इन्हें भी देखें
* अमूर नदी
* ज़बायकाल्स्की क्राय

## सन्दर्भ


श्रेणी:रूस की नदियाँ
श्रेणी:साइबेरिया
ज़बायकाल्स्की क्राय

[thumb|220px|[रूस के नक़्शे में ज़बायकाल्स्की क्राय की स्थिति]]
**ज़बायकाल्स्की क्राय** (रूसी: Забайкальский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी १,१०६,६११ थी। इस क्राय का क्षेत्रफल ४,३१,५०० वर्ग किलोमीटर है। दक्षिण में ज़बायकाल्स्की क्राय की सरहदें चीन और मंगोलिया से मिलती हैं।

## इन्हें भी देखें
* रूस के संघीय खंड
* रूस के क्राय
* साइबेरिया

## सन्दर्भ


श्रेणी:साइबेरिया
श्रेणी:ज़बायकाल्स्की क्राय
श्रेणी:रूस के क्राय
श्रेणी:रूस के प्रशासनिक विभाग
उत्तराखंड के शहीदों की सूची

{{स्रोतहीन|date=दिसम्बर 2011}

## जैती (सालम) के शहीद
# नरसिंह धानक (1886-1942)
# टीका सिंह कन्याल पुत्र जीत सिंह (1919-1942)

## तिलाडी के आन्दोलकारी जो कारागार में शहीद हुए
# गुन्दरू पुत्र सागरू (1890-1932)
# गुलाब सिंह ठाकुर (1910- टिहरी जेल में मृत्यु)
# ज्वाला सिंह पुत्र जमना सिंह (1880-1931)
# जमन सिंह पुत्र लच्छू (1880-1931)
# दिला पुत्र दलपति (1880- टिहरी जेल में मृत्यु)
# मदन सिंह (1875- टिहरी जेल में मृत्यु)
# लुदर सिंह पुत्र रणदीप (1890-1932)

## टिहरी के शहीद
# श्रीदेव सुमन पुत्र हरिराम बडोनी (1915-1944 टिहरी जेल में मृत्यु)
# नागेन्द्र सकलानी(1920-1948)
# मोलू भरदारी

## तिलाडी के शहीद
# अजीत सिंह पुत्र काशी सिंह (1904-1930) 
# झूना सिंह पुत्र खडग सिंह (1912-1930)
# गौरू पुत्र सिनकया (1907-1930)
# नारायण सिंह पुत्र देबू सजवाण (1908-1930)
# भगीरथ पुत्र रूपराम (1904-1930)

## कीर्तिनगर के शहीद
# नागेन्द्र सकलानी पुत्र कृपा राम (1920-1948)
# मोलू राम भरदारी पुत्र लीला नन्द (1918-1948)

## खुमाड़ (सल्ट) के शहीद
# सीमानन्द पुत्र टीकाराम (1913-1942)
# गंगादत्त पुत्र टीकाराम (1909-1942)
# चुडामणि पुत्र परमदेव (1886-1942) 
# बहादुर सिंह पुत्र पदम सिंह (1890-1942)

## देघाट के शहीद
# हरिकृष्ण (-1942)
# हीरामणि (-1942)

## जेलों में शहीद संग्रामी
# रतन सिंह पुत्र दौलत सिंह, बोरारौ (1916-)
# उदय सिंह पुत्र भवान सिंह, बोरारौ (1917-)
# किशन सिंह पुत्र दान सिंह, बोरारौ (1906-)
# बाग सिंह पुत्र खीम सिंह, बोरारौ (1905-)
# दीवान सिंह पुत्र खीम सिंह, बोरारौ (1905-)
# अमर सिंह पुत्र देव सिंह, बोरारौ (1918-)
# त्रिलोक सिंह पांगती, चनौदा आश्रम 
# विशन सिंह, चनौदा 
# रामकृष्ण दुमका, हल्दूचौड 
# दीवान सिंह, पहाड़कोटा (-1943)
## सन्दर्भ
उत्तराखन्ड में स्वत्रन्त्रता आन्दोलन / सम्पादन डॉ॰ शेखर पाठ्क नैनीताल् 

श्रेणी:भारतीय स्वतन्त्रता संग्राम
[[श्रेणी:उत्तराखण्ड] dhanywaad
अर्गुन नदी

[thumb|230px|[शिल्का नदी और अर्गुन नदी के मिलाप से ही अमूर नदी जन्म लेती है]]
**अर्गुन नदी** (रूसी: Аргунь) या **ऍर्गुन नदी** (मंगोल: Эргүнэ) पूर्वी रूस और पूर्वोत्तरी चीन की अंतर्राष्ट्रीय सीमा पर स्थित १,६२० किलोमीटर लम्बी एक नदी है। इसका जन्म चीन द्वारा नियंत्रित भीतरी मंगोलिया क्षेत्र में स्थित महान ख़िन्गन पर्वत शृंखला के पश्चिमी भाग में होता है। अर्गुन नदी आगे चलकर शिल्का नदी से मिलती है और इन दोनों के मिलाप के बाद इसे अमूर नदी के नाम से जाना जाता है।

## मंगोल इतिहास में महत्त्व
मंगोल भाषा का सब से प्राचीन ग्रन्थ 'मंगोलों का गुप्त इतिहास' नामक पुस्तक है, जो १३वीं शताब्दी में लिखा गया था। इसमें एक मिथ्य-कथा है जिसमें कहा गया है कि मंगोलों में कभी बहुत ख़ून-ख़राबा हुआ जिस से अर्गुन-ख़ुन नामक मंगोलों का एक क़बीला नष्ट हो गया और उसके केवल दो पुरुष और दो स्त्रियाँ ही बचे। वह भागकर अर्गुन नदी के आरम्भिक क्षेत्र में पहुँच गए, जो बहुत ही वीरान और दुर्गम इलाक़ा था। यहाँ उनके घोड़ों के लिए घास भी थी और मौसम भी सेहत के लिए लाभदायक था। यह क़बीला यहाँ पर पनपने लगा और उन्हें लोहे के साथ औज़ार और शस्त्र बनाना भी आ गया। इनमें इतनी क्षमता आ गई कि वे मंगोलिया के अन्य भागों में फैल सके।

## इन्हें भी देखें
* अमूर नदी
* शिल्का नदी

## सन्दर्भ


श्रेणी:रूस की नदियाँ
श्रेणी:साइबेरिया